ΓΡΑΠΤΗ ΕΡΩΤΗΣΗ P-2164/99

υποβολή: Christopher Huhne (ELDR) προς την Επιτροπή

(19 Νοεμβρίου 1999)

Θέμα: Έρευνα για το αυξανόμενο κόστος αγοραπωλησίας συναλλάγματος

Προτίθεται η Επιτροπή να επαληθεύσει ότι έχει σημειωθεί απότομη άνοδος στις δαπάνες αγοραπωλησίας συναλλάγματος μεταξύ του ευρώ και της στερλίνας τα τελευταία χρόνια, και πρόκειται να εξετάσει ανπήρξε συμπαιγνία μεταξύ των παραγόντων αυτής της αγοράς ή αν γίνεται κατάχρηση τυχόν δεσπόζουσας θέσης;

Απάντηση του κ. Monti εξ ονόματος της Επιτροπής

(7 Δεκεμβρίου 1999)

Η Επιτροπή γνωρίζει περιπτώσεις όπου σημειώθηκε άνοδος στις δαπάνες αγοραπωλησίας συναλλάγματος μεταξύ του ευρώ και της στερλίνας μετά την εισαγωγή του ευρώ. Η Επιτροπή θεωρεί ότι αυτό συνέβη για τους ακόλουθους λόγους.

Η διαφορά μεταξύ τιμής αγοράς/πώλησης μετριέται με μονάδες αναφοράς («pips»). Κατά συνέπεια, εάν η τιμή πώλησης της στερλίνας/ευρώ είναι 0.6397 και η τιμή προσφοράς είναι 0.6399,πάρχει διαφορά δύο μονάδων αναφοράς. Η Επιτροπή θεωρεί ότι πριν από την εισαγωγή του ευρώ, η διαφορά τιμής πώλησης/προσφοράς στην λιανική αγορά στερλίνας/γερμανικών μάρκων ανερχόταν περίπου σε 5 μονάδες αναφοράς για 5 εκατομ. £. Μετά την εισαγωγή του ευρώ, η διαφορά τιμής πώλησης/προσφοράς στην λιανική αγορά στερλίνας/ευρώ ανέρχεται περίπου σε 3 μονάδες αναφοράς για 10 εκατομ.. Δεδομένης της διαφοράς της αξίας μεταξύ του ευρώ και του γερμανικού μάρκου, παρότι η διαφορά μειώθηκε σε απόλυτες τιμές, η δαπάνες σε ποσοστό επί τοις εκατό, αυξήθηκαν αισθητά. Η Επιτροπή θεωρεί ότι αυτή τη στιγμήπάρχει διαφορά τιμής πώλησης/προσφοράς που ανέρχεται περίπου σε 3 μονάδες αναφοράς για την στερλίνα/ευρώ στην διατραπεζική αγορά. Το γεγονός αυτό προφανώς καθιστά δυσχερές στις τράπεζες να χρεώνουν λιγότερο από 3 μονάδες αναφοράς στην λιανική αγορά.

Τα στοιχεία αυτά θα μπορούσαν να συνεπάγονται έλλειψη ανταγωνιστικής πίεσης στους παρέχοντεςπηρεσίες συναλλάγματος για μείωση των διαφορών τους, είτε σε επίπεδο λιανικής πώλησης, είτε σε διατραπεζικό επίπεδο, είτε και στα δύο. Πάντως, δεν αποδεικνύεται ότιπήρξε ή ότιπάρχει παραβίαση του κοινοτικού δικαίου ανταγωνισμού, λόγω των στοιχείων αυτών.

Όσον αφορά την εφαρμογή του άρθρου 82 (πρώην άρθρο 86) της Συνθήκης ΕΚ,πάρχουν πολλές εκατοντάδες τράπεζες που συναλλάσσονται σε στερλίνες/ευρώ και παρέχουνπηρεσίες συναλλάγματος σε επιχειρήσεις-πελάτες τους. Κατά συνέπεια, φαίνεται απίθανο οποιαδήποτε μεμονωμένη τράπεζα να έχει δεσπόζουσα θέση ή ορισμένες τράπεζες να μπορούν να θεωρηθούν ότι έχουν κοινή δεσπόζουσα θέση. Όσον αφορά την εφαρμογή του άρθρου 81 (πρώην άρθρο 85) της συνθήκης ΕΚ, η Επιτροπή δεν έχει ενδείξεις για την ύπαρξη αθέμιτης συνεργασίας. Πράγματι, κατά κανόνα, μία επιτυχής συνεργασία για τη διατήρηση ή την αύξηση των διαφορών μεταξύ τιμών αγοράς και τιμών πώλησης, προφανώς θα απαιτούσε δύο στοιχεία, τα οποία απουσιάζουν από την εν λόγω αγορά. Το πρώτο είναι ότι θα ήταν αναγκαία η ύπαρξη σχετικά μικρού αριθμού συμμετεχόντων στην αθέμιτη αυτή συνεργασία. Ένα καρτέλ που θα περιλάμβανε εκατοντάδες συμμετέχοντες δεν πληροί την προϋπόθεση αυτή. Δεύτερον, μία επιτυχής συνεργασία θα απαιτούσε κάποια διαφάνεια τιμών, ώστε να επιτραπεί η εκτέλεση. Πάντως, στη λιανική αγορά, η διαφορά μεταξύ τιμών αγοράς και τιμών πώλησης κατ' αρχήν είναι γνωστή μόνον από τον αγοραστή και τον πωλητή. Για τους λόγους αυτούς, μπορεί να θεωρηθεί ότι ένα καρτέλ στον τομέα των διαφορών μεταξύ τιμών αγοράς και τιμών πώλησης στη λιανική αγορά συναλλάγματος θα ήταν απίθανο να έχει επιτυχία.

Τέλος, η Επιτροπή, παρότι δεν τηςποβλήθηκε καμία επίσημη καταγγελία σχετικά με το ζήτημα στο οποίο αναφέρθηκε το αξιότιμο μέλος, θα εξακολουθήσει να παρακολουθεί την κατάσταση.